钦定古今图书集成/理学汇编/字学典/第057卷 > 《宋周密齐东野语》 > 《碑刻横卷定式》
## 钦定古今图书集成/理学汇编/字学典/第057卷 > 《宋周密齐东野语》 > 《碑刻横卷定式》

《兰亭》“阑道高七寸六分，每行阔八分，共二十八行”；《乐
毅论》“阑道高七寸五分，每行阔六分，共四十三行”；《真
草千文》“阑道高七寸二分，每行阔八分，共二百行。”智
永《归田赋》“阑道高七寸二分半，每行阔八分，共四十
四行。”献之《洛神赋》“阑道高八寸三分，每行阔六分，共
九行”；《枯木赋》“阑道高九寸九分，每行阔九分，共三十”
九行。应古厚纸，不许揭薄，若纸去其半，则损字精神，
一如摹本矣。应古画装褫，不许重洗，恐失人物精神，
花木浓艳，亦不许裁剪过多，既失古意，又恐将来不
可再背。应搜访到法书，多系青阑道绢衬背，唐名士
多阑道前后题跋，令庄宗古裁去上下阑道，拣高格
者随法书进呈，取旨拣用，依绍兴格式装褫。